**Nostalgie de toamnă**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deja se-ntunecă de ploaie ușoară

și n-aș vrea să moară soarele

când vine furtuna de vânt puternic,

văzând cum zboară haotic porumbeii și corbii,

iar lumina plânge și suspină

când negura geme

și tu-ți îndrepți ochii spre cer cerșind soare.

Ne-ascundem de umbrele vremii,

cu gândul legănat de brațul soarelui,

ce cu dragoste ne-a purtat multă vreme,

atunci când era căldura și soaptele iubirii,

dar nu te întoarce cu privirea,

ci mergi înainte cu timpul nou

în dimineața cu răcoare,

schimbându-ți haina cu pace

pentru salvarea sufletului.

Prețuiește ce-ți este dat,

că timpul trece și apare altă apă

ce izvorăște din natură

și chiar dacă-i frig,

sau norii-și arată negriciunea,

tu păstrează lumina-n sufletul tău.